नौकरी का झांसा देकर असम से युवती को दिल्ली लाए, 3 दिन बनाया बंधक
नौकरी का झांसा देकर तीन मानव तस्कर एक युवती को असम से दिल्ली ले आए। यहां तीन दिन उसे शकरपुर इलाके में बंधक बनाकर रखा। इस दौरान उससे मारपीट भी की गई। इसके बाद किसी तरह युवती इनके चंगुल से भागकर नई दिल्ली रेलवे स्टेशन गई।
क्राइम ब्रांच की टीम ने विशेष अभियान चलाकर युवती को 2 मार्च की शाम 4.30 बजे नई दिल्ली रेलवे स्टेशन से सकुशल बरामद कर लिया। क्राइम ब्रांच की टीम ने तीनों आरोपियों को गिरफ्तार कर लिया है। इनकी पहचान सागर, रंजन और शुभम गोसाई के रूप में हुई है। संयुक्त पुलिस आयुक्त रवींद्र यादव के अनुसार पीड़िता की मां ने 24 फरवरी को गुवाहाटी (असम) के वशिष्ठ पुलिस स्टेशन में अपनी 27 वर्षीय बेटी की गुमशुदगी दर्ज कराई थी। जांच के दौरान पीड़िता के मोबाइल की आखिरी लोकेशन दिल्ली मिली। इसके बाद असम पुलिस ने जानकारी दिल्ली क्राइम ब्रांच को दी।
{नई दिल्ली रेलवे स्टेशन से सकुशल बरामद हुई युवती
{पीड़िता की मां ने 24 फरवरी को असम में दी थी शिकायत
मौका पाकर निकल भागी थी पीडि़ता
पूछताछके दौरान तीनों ने बताया कि पीड़िता उन्हें गुवाहाटी रेलवे स्टेशन पर 24 फरवरी को मिली थी। नौकरी दिलाने के नाम पर 26 फरवरी को तीनों उसे दिल्ली ले आए। इसके बाद उसे लाकर शकरपुर स्थित किराए के फ्लैट में छिपा दिया गया। यहां उसे बतौर नौकरानी काम करने के लिए मजबूर किया जाने लगा। मना करने पर उसके साथ मारपीट की गई। आरोपियों ने उसका मोबाइल छीनकर सिम कार्ड तोड़ दिया। आरोपियों ने पीड़िता की ज्वेलरी और नगदी भी कब्जे में ले ली। 28 फरवरी की दोपहर पीड़िता मौका पाकर आरोपियों के चंगुल से भाग निकलने में सफल हो गई।
फोनकी लोकेशन से मिला पीड़िता का सुराग
क्राइमब्रांच ने जांच के दौरान पाया कि 26 से 28 फरवरी के बीच पीड़िता के मोबाइल की लोकेशन शकरपुर इलाके में थी। पीड़िता के मोबाइल नंबर की डीटेल जांचने पर पता चला कि वह तीन नंबरों से लगातार संपर्क में थी। इन तीनों नंबरों की लोकेशन भी पीड़िता के साथ बदल रही थी। इन्हीं नंबरों को ट्रैक कर क्राइम ब्रांच ने तीनों आरोपियों को एक मार्च को गिरफ्तार कर लिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva